Kreikka

Kreikka (kreik. Ελλάς, Hellas)  sijaitsee Eurooppassa Välimeren rannikolla. Sen rajanaapureita ovat Albania, Makedonia, Bulgaria ja Turkki.

Alueet
Kreikassa on 13 hallinnollista aluetta, periferiaa tai kehää, jotka jaetaan edelleen 51 prefektuuriin (nomoi, yksikkö: nomos), ja yhteen autonomiseen alueeseen Athos-vuoreen, joka on luostarivaltio Kreikan alaisuudessa.


 * Attika
 * Peloponnesos
 * Keski-Makedonia
 * Länsi-Makedonia
 * Itä-Makedonia ja Traakia
 * Epeiros
 * Kreeta
 * Pohjois-Egean saaret
 * Etelä-Egean saaret
 * Thessalia
 * Jooniansaaret
 * Länsi-Kreikka
 * Keski-Kreikka

Kaupungit

 * Ateena - Pääkaupunki
 * Heraklion - Kreetan suurin kaupunki
 * Patra
 * Thessaloniki - Toiseksi suurin kaupunki
 * Volos

Muut kohteet

 * Knossos
 * Olympos

Ymmärrä
Kreikkalaiset liikennejärjestelyt ovat kaupungeissa ja taajamissa melko hankalat. Ilma on hyvin saasteista erityisesti Ateenassa. Kaikissa vessoissa - erityisesti saaristoissa - ei saa laittaa paperia pönttöön, vaan se saatetaan laittaa WC:ssä olevaan roskikseen.

Lentokoneella
Finnairilla  on sunnuntaisin suora lento Ateenaan kello 15. 05. Blue1 lentää suoraan Ateenaan, lähtee Helsinki-Vantaalta lauantaiaamuisin ja Ateenasta myös lähtee lauantaisin puolen päivän maissa. Huokeita lippuja löytää esimerkiksi Malevilla Budapestin kautta lentäen ja Air Balticilla Riiassa vaihtaen.

Lennot saapuvat Ateenan kansainväliselle Elefthérios Venizélos -lentokentälle. Kentältä kaupunkiin pääsee kätevästi metrolla (erillinen asema lyhyen kävelymatkan päässä lentokenttäterminaalista) tai lentokenttäbusseilla X93, X95, X96 ja X97. Osta lippu lipunmyyntikojusta ennen autoon nousemista!

Junalla
Naapurimailta on junayhteydet Thessalonikiin josta pääsee muualle Kreikkaan.

Laivalla
Mm. Italian Anconasta ja Barista on laivayhteydet Kreikkaan.

Lentokoneella
Olympic Air ja Aegean Airlines  lentävät Ateenasta useaan kohteeseen Kreikassa. Lippujen hinnat alkaen n. 75€. Lennot ovat lyhyitä ja kalusto modernia.

Junalla
Pireuksesta voi lähteä Peloponnesokselle, esim. Korinttiin tai Patraan.

Laivalla
Kreikassa on laivayhteydet saarten välillä. Pireuksesta liikennöi monia yhtiöitä ympäri saaristoa.
 * Blue Star Ferries
 * Pireuksesta mm. Kreetalle, Rodokselle ja Kykladeille uusilla laivoilla.
 * Anek Lines
 * Hellenic Seaways
 * Nopeita katamaraaneja
 * Minoan Lines
 * Pireuksesta Heraklioniin (Kreeta), Igoumenitsasta Korfulle ja Italiaan

Puhu
Kreikassa puhutaan kreikkaa, mutta matkailualueilla ymmärretään myös englantia. Kreikka on melko homogeeninen maa.

Osta
Kreikan rahayksikkö on euro.

Hintataso
Yleisesti hintataso on Kreikassa keskimäärin muita EU-maita halvempi.

Syö
Kreikassa ruoka on halvempaa kuin Suomessa. Maan ruokakulttuurissa lammaslihalla on keskeinen paikka.

Juo
Kesäisin lämpötila voi nousta yli +40 asteen, jolloin kannattaa juoda vettä. Kaikki juomat ovat halvempia Kreikassa kuin Suomessa.

Pysy turvassa
Matkanjärjestäjät suosittelevat pitämään lompakkoa aina housujen etutaskussa, jotta se on varkaille hankalammin saatavissa.

Matkailukohteissa kadulla kävellessäsi saatat tavata uuden "parhaan ystäväsi". Hän on yleensä mukavan oloinen nuori mies, joka selittelee ummet ja lammet suomeksi tyyliin "Suomi hyvä paikka minä pitä Suomi". Hän tarjoaa sinulle ilmaista arpaa, jonka raaputettuasi yllättäen voitat jonkin hienon palkinnon. Palkintoa lunastamaan sinun on yleensä lähdettävä jonnekkin "toimistoon", joka sijaitsee sopivan kävelymatkan päässä. Kun lopulta pääset perille, sinut otetaan mukaan eräänlaiseen esittelyyn, jossa kaupataan lomaosakkeita, jotka ovat täysin muuta kuin ilmaisia. Itse osakkeet ovat yleensä aivan oikeita, ja sinä tuletkin saamaan mitä sinulle on luvattu, mutta tapa, jolla niitä kaupitellaan, on monien turistien mielestä väärä. Lisäksi esittely voi kestää jopa useampia tunteja, eli ne tuhlaavat kallista aikaasi. Niinpä näihin esittelyihin ei kannata lähteä mukaan, ellei ole tällaisen osakkeen ostamista aiemmin suunnitellut. Matkanjärjestäjät lisäksi suosittelevat, että näitä osakkeita ostettaisiin suoraan niiden myyjältä eikä suinkaan kaduilta, vaikka sekin yleensä luotettavaa on.

Yleensä Kreikka on turvallinen maa; päivisin julkisella paikalla turisti voi kävellä varsin rauhalisesti.

Pysy terveenä
Kreikassa kannattaa juoda pullotettua vettä, sillä kraanaveden bakteerikanta on erilainen kuin Suomessa, joten suomalainen elimistö ei välttämättä siedä Kreikkalaisen veden bakteereja. Myös kraanavesi on kuitenkin juomakelpoista, mutta sitä suositellaan vain kestävävatsaisille. Varsinkin Kreetalla lämpötila voi nousta kesällä jopa 40 asteeseen, joten on muistettava juoda paljon vettä.

Kunnioita
Nyökkäys tarkoittaa kielteistä vastausta ja pään pudistus myönteistä. Jollet pidä mielessä, voi tulla väärinymmärryksiä.

Ota yhteyttä

 * 

Kreikka Eurooppa/Kreikka/ Grècia Griechenland Greece Grekio Grecia Grèce Görögország Grecia ギリシア Griekenland Grecja Grécia Grecia Греция Grekland wts:Category:Greece